Különleges magyar újítás segíthet túlélni az infarktust
Egy kis eszköz és a távkonzultáció elég ahhoz, hogy fele annyian haljanak meg szívinfarktusban a kórházakban – hangzott el azon az orvosszakmai rendezvényen, ahol az ország vezetõ kardiológusai és háziorvosai vettek részt. Az úgynevezett transztelefonikus EKG-t (TTEKG) rendszer elviszi a legképzettebb kardiológusok szakértelmét a legtávolabbi településekre is.
Magyarországon évek óta a legtöbben a keringési rendszer valamilyen betegsége miatt halnak meg. 2018-ban közel kétszer többen haltak meg emiatt, mint valamilyen daganatos betegségben, a GKI adatai szerint. Ezért is fontos ennek a magyar fejlesztésnek a használata.

Több mint 50 százalékkal csökkent a halálozások száma azokban az esetekben, ahol a transztelefonikus EKG-t és a mögötte álló betegirányítási és konzultációs rendszert használták a mentõsök és orvosok akut szívelégtelenség esetén – közölte Professzor Dr. Édes István, a Debreceni Tudományegyetem Kardiológiai Klinikájának egyetemi tanára.

A TTEKG egy kis dobozban is könnyedén elférõ eszköz, mellyel bárhol, bármilyen körülmények között elkészíthetõ a legmagasabb szintû, úgynevezett 12 elvezetéses EKG felvétel alig 1 perc alatt. A csoda mégsem ebben, hanem az eszköz mögötti rendszerben rejlik. A kis készülék által rögzített jeleket interneten, vagy annak hiányában telefonon, esetleg a mentõsök TETRA rádióján keresztül azonnal elküldheti a mentõtiszt vagy háziorvos a kardiológiai centrumba, ahol a felvételeket a monitoron rögtön a legképzettebb szakorvosok elemzik. A TTEKG segítségével így percek alatt kardiológusi konzultációt kap az akkut beteg, legyen bármilyen kis településén az országnak.

A mentõszolgálat teljes egészében csatlakozott a rendszerhez

A mentõszolgálat mára teljes egészében csatlakozott a rendszerhez, ráadásul a hazai mentõautók háromnegyedét már a legmodernebb TTEKG készülékekkel szerelték fel. Dr. Csató Gábor, az OMSZ fõigazgatója a szimpóziumon elmondta: „Egy utolsó kis faluban Magyarországon a legalapszintûbb mentõegységünk elõveszi a tabletet és ezt a digitális eszközt, elkészít egy EKG képet, amit tûélesen lát a tabletjén, 2 ujjal rá tud nagyítani és elküldi egy kardiológus professzornak, egy centrumba, percek alatt szakmai konzultációt tudnak lefolytatni. Én azt gondolom, hogy ennél nagyobb bizonyíték arra nem kell, hogy igenis a magyar egészségügynek vannak olyan területei, amik bõven megelõzik a világot" -emelte ki.

A terepen bizonyított a rendszer

Az IMS orvosigazgatója, dr Bárány Tamás kardiológus rámutatott, az Észak-alföldi Régióban 3 év adatait feldolgozó kutatás egyértelmûen bizonyította, hogy a STEMI-s betegek esetében az IMS -TTEKG rendszer alkalmazásával 50 százalékos mortalitássökkenést sikerült elérni.

Prof. Dr. Csanádi Zoltán, a Debreceni Egyetem Kardiológiai Klinikájának intézetigazgatója kiemelte, hogy ezzel az eszközzel egyre több orvos képes egyre magasabb szinten és azonos minõségben ellátást nyújtani a földrajzi helytõl függetlenül. Ezért is örül annak, hogy tavaly óta már a háziorvosok 10 % is csatlakozott a TTEKG rendszeréhez, és náluk a mindennapi rendeléseken is használható az eszköz.

A világon egyedülálló a rendszer

Prof. Dr. Tóth Kálmán, a Pécsi Tudományegyetem Klinikai Központjának igazgatója szerint a világon sok helyen dolgoznak hasonló mobil eszközökkel, de olyan, amelyik mögött ilyen komoly szekértõi/szakorvosi hálózat állna, csak Magyarországon létezik. „Vannak okos eszközök, csak a legfontosabb szereplõ hiányzik belõlük, a szakértõ, az a bizonyos emberi agy. Most viszont itt van egy olyan konzultációs rendszer, ahol az ország vezetõ kardiológusaival lehet adott esetben pillanatok alatt kontaktust létesíteni és konzultálni. Ez a TTEKG sikere, ez az ország következõ nagy egészségügyi innovációja."
találmány infarktus